《雨后游金鱼池因述其事用戒诸生》
清代·戴亨

雨歇云未开，出门泥淖满。贪幽意兴浓，遑恤途路窘。

欹侧屐屡胶，猿臂时相引。行潦限危桥，褰裳立展转。

懦者怯弗前，黠者誇捷敏。方思接后人，超腾戒迟缓。

发言未及终，倏忽自颠陨。嬉游虽偶然，得失理应辨。

行险难幸全，相期共黾勉。

作者简介：戴亨，字通乾，号遂堂，汉军旗人。康熙辛丑进士，官齐河知县。有《庆芝堂诗集》。